Arena Paris La Défense

Paris La Défense Arena (asalnya Arena U) merupakan sebuah stadium berkubah pelbagai guna di Nanterre, sebuah kawasan subbandar di barat Paris. Dibuka pada Oktober 2017, stadium ini telah dibina oleh kelab ragbi Racing 92 untuk menggantikan Stade Olympique Yves-du-Manoir sebagai gelanggan sendiri mereka. Stadium ini merupakan salah satu daripada dua stadium berkubah pelbagai guna di Eropah, bersama dengan Telenor Arena serta merupakan arena tertutup terbesar di Eropah. hak penamaannya kini dimiliki oleh Paris La Défense, sebuah syarikat pengurusan bagi daerah perniagaan La Défense yang berdekatan dengan stadium tersebut.

Penyusunan tempat duduk stadium ini boleh disesuaikan untuk kegunaan yang berbeza. Bagi pertandingan ragbi, stadium ini akan memiliki kapasiti tempat duduk yang kecil, iaitu 30,681. Bagi konsert pula, stadium ini boleh menampung 40,000 penonton. Tempat duduk stadium tersebut juga boleh diubah suai untuk menganjurkan pelbagai jenis sukan dalam dewan dengan kapasiti yang berbeza. Stadium tersebut juga mempunyai ruang pejabat seluas , 300 buah bilik pelajar, dan kedai-kedai.

Stadium ini akan menganjurkan acara renang dalam Sukan Olimpik Musim Panas 2024. Disebabkan oleh peraturan penajaan IOC, stadium tersebut akan dirujuk sebagai Arena 92.

Sejarah

Stadium tersebut asalnya dijadualkan untuk membuka pada 2014, namun tarikh tersebut telah ditunda disebabkan protes daripada penduduk tempatan atas kebimbangan pencemaran suara yang dibawa oleh penonton konsert dan pertandingan. Projek pembinaan akhirnya bermula 2 Disember 2013, dengan batu asas diletakkan pada Februari 2014 Tarikh pembukaannya akhirnya ditetapkan pada 30 September 2017.

Racing 92 memainkan perlawanannya pertama mereka di stadium baharu pada 22 Disember 2017 apabila mengalahkan pasukan Stade Toulousain dengan mata 23-19. Nama kerja stadium tersebut telah ditukar daripada "Arena92" kepada "Arena U" pada Disember 2016, merujuk kepada bentuk stadium apabila dipandang dari atas. Namanya diubah sekali lagi pada 12 Jun 2018 kepada nama mutakhirnya, Paris La Défense Arena. Hal ini diikuti dengan satu perjanjian hak kenamaan sepanjang 10 tahun dengan Paris La Défense, syarikat yang menguruskan daerah perniagaan La Défense yang berhampiran dengan stadium tersebut.

The Rolling Stones telah menjadi artis pertama untuk membuka konsert di stadium tersebut, sebagai perhentian terakhir bagi konsert jelajah Eropah mereka No Filter Tour, dengan tiga persembahan pada 19, 22, dan 25 Oktober 2017. Perlawanan ragbi pertama di stadium ini berlangsung pada 25 November 2017 antara Perancis dengan Jepun. Pada 11 Mac 2018, satu perlawanan bola keranjang LNB Pro A antara Nanterre 92 dan ASVEL Basket berlangsung. Perlawanan itu dihadiri oleh 15,220 penonton, hal ini merupakan kehadiran tertinggi dalam sejarah liga tersebut. Sejak 2017, stadium tersebut telah menganjurkan Paris Motocross.

Acara hiburan

Rujukan

Pautan luar

 
Maklumat Stadium Le Monde  

Tempat pertandingan Sukan Olimpik Musim Panas 2024
Tempat muzik di Perancis
Tempat sukan di Paris
Tempat pertandingan Sukan Paralimpik Musim Panas 2024